CELEX: 62016TN0266
Language: et
Date: 2016-05-27 00:00:00
Title: Kohtuasi T-266/16: 27. mail 2016 esitatud hagi – Capsugel Belgium versus komisjon

1.8.2016   
            
            
               ET
            
            
               Euroopa Liidu Teataja
            
            
               C 279/34
            
         27. mail 2016 esitatud hagi – Capsugel Belgium versus komisjon
   (Kohtuasi T-266/16)
   (2016/C 279/48)
   Kohtumenetluse keel: inglise
   
      Pooled
   
   
      Hageja: Capsugel Belgium (Bornem, Belgia) (esindajad: H. Vanhulle, B. van de Walle de Ghelcke, C. Borgers ja N. Baeten)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 11. jaanuari 2016. aasta otsus C(2015)9837 final Belgia Kuningriigi poolt rakendatava ülemäärase kasumi vabastuse riigiabi kava (SA.37667 (2015/C)) kohta;
            
         
               —
            
            
               teise võimalusena tühistada vaidlustatud otsuse artiklid 2–4;
            
         
               —
            
            
               igal juhul mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimese väite kohaselt on komisjon teinud õigusliku vea ja ilmse hindamisvea väidetava abimeetme identifitseerimisel ja selle liigitamisel abikavaks nõukogu 13. juuli 2015. aasta määruse nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 1 punkti d ning ELTL artikli 107 tähenduses.
            
         
               2.
            
            
               Teise väite kohaselt on komisjon rikkunud ELTL artiklit 107, jätnud esitamata põhjendused ning teinud ilmse hindamisvea liigitades Belgia ülemäärase kasumi maksuotsuste süsteemi riigiabi meetmeks.
            
         
               3.
            
            
               Kolmanda väite kohaselt on komisjon väidetavat abi tagasi nõudma kohustades rikkunud 13. juuli 2015. aasta määruse nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 16 lõiget 1 ning õiguskindluse ja õiguspärase ootuse üldpõhimõtteid.
            
         
               4.
            
            
               Neljanda väite kohaselt on komisjon rikkunud ELTL artikli 2 lõiget 6 ja võrdse kohtlemise põhimõtet ning kuritarvitab oma pädevust kasutades riigiabi eeskirju Belgia ülemäärase kasumi maksuotsuste süsteemi keelamiseks.